જયપુરના રહેવાસી ખેડૂત કૈલાશ ગુર્જર જણાવે છે કે, ગોમૂત્રનો ઉપયોગ જૈવિક ખેતી માટે થાય છે. આ ક્ષેત્રમાં કામ કરનારા લોકો ગોમૂત્ર ખરીદી રહ્યા છે અને તેના કારણે આવકમાં લગભગ 30 ટકા વધારો થયો છે. કૈલાશ જણાવે છે કે ગોમૂત્રનો ઉપયોગ કેમિકલ યુક્ત ખાતરના એક વિકલ્પનું રુપ લઈ રહ્યો છે. આ સિવાય દવા અને તમામ ધાર્મિક કામોમાં પણ તેનો ઉપયોગ થાય છે. કૈલાશ કહે છે કે ગોમૂત્ર એકઠું કરવા માટે તેમણે આખી રાત જાગવું પડે છે, જેથી કરીને તે જમીન પર ના પડી જાય.